b"\n_START_ARTICLE_\nCastell d'Aviny\xc3\xb3 (Avinyonet del Pened\xc3\xa8s)\n_START_SECTION_\nDescripci\xc3\xb3\n_START_PARAGRAPH_\nEs creu que era a l'indret del mas Can Porrafols on hi ha basaments i restes d'antics murs. El castell d'Aviny\xc3\xb3 ja existia al segle X. Estava encomanat a M\xc3\xa0ger, fill de Sendred, en nom del comte. Segurament la fortalesa fou enderrocada al segle XII en la r\xc3\xa0tzia dels almor\xc3\xa0vits del 1108. Per aquesta ra\xc3\xb3, Ramon Berenguer IV el 1156 don\xc3\xa0 a Berenguer d'Aviny\xc3\xb3 el puig anomenat Aviny\xc3\xb3 perqu\xc3\xa8 hi edifiques cases i un castell. A finals de segle el terme passa al monestir de Poblet, per deixa testamentaria, i l'any 1227 l'abat va vendre el castell al bisbe de Barcelona, el qual el ced\xc3\xad a la Pia Almoina de Barcelona. Al segle XVII el terme era de patrimoni reial i ho continu\xc3\xa0 essent fins al segle XIX."